ગ્રેટર નોઇડા, 8 જૂન : ઉત્તર પ્રદેશમાં આવેલા ગ્રેટર નોઇડાના દાદરી નગરના ભાજપના નેતા અને દાદરી નગર પંચાયતનાં ચેરમેન ગીતા પંડિતનાં પતિ વિજય પંડિત (37)ને શનિવારે રાત્રે અંદાજે 8.30 વાગે દાદરી વિસ્તારમાં ચાર અજાણ્યા શખ્સોએ હત્યા કરી હતી. આ હત્યાના વિરોધમાં ઉશ્કેરાયેલા ટોળાએ એક પોલીસ સ્ટેશન નજીક 16 વાહનોને આગ ચાંપી હતી. આ ઘટના બાદ વિસ્તારમાં તણાવની સ્થિતિ ચાલુ છે. આ ગુનાહ બદલ પોલીસે અત્યાર સુધીમાં 4 લોકોની ધરપકડ કરી હોવાનું કહેવામાં આવી રહ્યું છે.